ქართველი ოლიმპიური რეკორდსმენები
--------------------------------

**ოლიმპიური თამაშების ისტორიაში**, საქართველოს 9 სპორტსმენს სპორტის 5 სახეობაში დამყარებული აქვს 12 ოლიმპიური რეკორდი. საქართველოში პირველი ოლიმპიური რეკორდსმენები იყვნენ მძლეოსანი **ნადეჟდა დვალიშვილი-ხნიკინა** და ძალოსანი **რაფაელ ჩიმიშკიანი**. ჩიმიშკიანმა ჰელსინკის ოლიმპიურ თამაშებზე (1952) 60 კგ. წონით კატეგორიაში სამჭიდში სწორედ ოლიმპიური და მსოფლიოს რეკორდით გაიმარჯვა - 337,5 კგ. ნადეჟდა დვალიშვილი-ხნიკინამ იმავე თამაშებზე ოლიმპიური რეკორდით 200 მეტრზე რბენაში გამოიჩინა თავი. პირველი ოლიმპიური რეკორდი მან წინასწარ გარბენში დაამყარა - 24,3. შემდეგ კი ეს შედეგი ნახევარფინალში გააუმჯობესა - 24, 1.რომის ოლიმპიურ თამაშებზე (1960) **რობერტ შავლაყაძემ** სიმაღლეზე ხტომაში ოლიმპიური რეკორდით (2,16 მ.) გაიმარჯვა.მეხიკოს ოლიმპიურ თამაშებზე (1968) ოლიმპიური და მსოფლიოს რეკორდი გააუმჯობესა **ვიქტორ სანეევმა** -სამხტომელთა შეჯიბრების მესამე ცდაზე 17,23 მეტრი აჩვენა. ბოლო მე-6 ცდაზე კი უკვე 17 მეტრსა  და 39 სანტიმეტრზე გადახტა და პირველი ოლიმპიური ოქროს მედალი მოიპოვა.მიუნხენის ოლიმპიურ თამაშებზე (1972) ძალოსანმა **დიმიტრი შანიძემ** 60 კგ. წონით კატეგორიაში ოლიმპიური რეკორდით ყველას აჯობა ატაცში -127,5 კგ. საბოლოოდ კი,  ვერცხლის მედალს დაეუფლა.მოსკოვის ოლიმპიურ თამაშებზე (1980) ოლიმპიური რეკორდი დაამყარა მშვილდოსანმა **ქეთევან ლოსაბერიძემ.** მან 30 მეტრზე სროლაში აჩვენა (2491 ქულა) და ჩემპიონობასაც დაეუფლა.სეულის ოლიმპიურ თამაშებზე (1988) ოლიმპიური ჩემპიონი ოლიმპიური რეკორდით გახდა ტყვიის მსროლელი **ნინო სალუქვაძე**. მან ასეთ წარმატებას სპორტული პისტოლეტით მიაღწია(690 ქულა).ძალოსანმა **კახი კახიაშვილმა** ბარსელონას ოლიმპიური თამაშების (1992) ოქროს მედალი 90 კგ. წონით კატეგორიაში ორი ოლიმპიური რეკორდით მოიგო (აკვრა - 235 კგ. ორჭიდი -412,5 კგ.).დამოუკიდებელი საქართველოს ისტორიაში, საქართველოს სპორტსმენთაგან პირველი ოლიმპიური რეკორდის ავტორია ძალოსანი **ლაშა ტალახაძე**. მან რიო დე ჟანეიროს ოლიმპიურ თამაშებზე (2016) ორჭიდში 473 კგ. მოაგროვა და ოლიმპიური და მსოფლიოს რეკორდების ავტორი გახდა.

საერთო შედეგები
---------------

| მძლეოსნობა |
| --- |
| **ნადეჟდა დვალიშვილი-ხნიკინა** |
| 1952, ჰელსინკი,ფინეთი | რბენა 200 მ | 24,3 წმ |
| 1952, ჰელსინკი,ფინეთი | რბენა 200 მ | 24,1 წმ |
| **რობერტ შავლაყაძე** |
| 1960,  რომი,იტალია | სიმაღლეზე ხტომა | 216 სმ |
| **ვიქტორ სანეევი** |
| 1968,  მეხიკო,მექსიკა | სამხტომი | 17, 23 მ |
| 1968,  მეხიკო,მექსიკა | სამხტომი | 17, 39 მ |
| მშვილდოსნობა |
| **ქეთევან ლოსაბერიძე** |
| 1980, მოსკოვი,რუსეთი | მ-1 (30 მ) | 2491 ქ |
| ტყვიის სროლა |
| **ნინო სალუქვაძე** |
| 1988,სეული,კორეა | SP, 25 მ | 690 ქ |
| ძალოსნობა |
| **რაფაელ ჩიმიშკიანი** |
| 1952, ჰელსინკი,ფინეთი | 60 კგ, სამჭიდი | 337,5 კგ |
| **დიმიტრი შანიძე** |
| 1972, მიუნხენი,გერმანია | 60 კგ, ატაცი | 127,5 კგ |
| **კახი კახიაშვილი** |
| 1992, ბარსელონა,ესპანეთი | 90 კგ, აკვრა | 235,0 კგ |
| 1992, ბარსელონა,ესპანეთი | 90 კგ, ორჭიდი | 412,5 კგ (გამ.) |
| **ლაშა ტალახაძე** |
| 2016, რიო დე ჟანეირო,ბრაზილია | +105 კგ, ორჭიდი | 473 კგ |

ლიტერატურა
----------

ელგუჯა ბერიშვილი "ოლიმპიური ორტომეული" ტომი I. თბილისი. 2019.

რესურსები ინტერნეტში
--------------------

* ოლიმპიური ჩემპიონები დაარქივებული 2020-06-03 საიტზე Wayback Machine.  - ქართული სპორტი
* ოლიმპიური ჩემპიონები- საქართველოს ეროვნული ოლიმპიური კომიტეტი


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| ხ • გ • რ
 ოლიმპიური თამაშები |
| --- |
|  |
| 
*სპორტის სახეობები* • *ყველა მედალი*  • *სოკ* • *ეოკ* • *მედლების მფლობელები* • *სიმბოლოები* |
|  |
| **ზაფხულის თამაშები** | 
1896  • 1900  • 1904  • 19061  • 1908  • 1912  • ~~(1916)~~2  • 1920  • 1924  • 1928  • 1932  • 1936  • ~~(1940)~~2  • ~~(1944)~~2,3  • 1948  • 1952  • 1956  • 1960  • 1964  • 1968  • 1972  • 1976  • 1980  • 1984  • 1988  • 1992  • 1996  • 2000  • 2004  • 2008  • 2012  • 2016  • *2020*  • *2024*  • *2028*  • *2032* |
|  |
| **ზამთრის თამაშები** | 
1924  • 1928  • 1932  • 1936  • ~~(1940)~~2  • ~~(1944)~~2  • 1948  • 1952  • 1956  • 1960  • 1964  • 1968  • 1972  • 1976  • 1980  • 1984  • 1988  • 1992  • 1994  • 1998  • 2002  • 2006  • 2010  • 2014  • *2018*  • *2022*  • *2026* |
|  |
| 
**ოლიმპიური თამაშების პორტალი** |

 |